Tisztelt Hölgyem/Uram!

A jelentkezésének megfelelően az Ön által önkéntesen megküldendő személyes adatait (így önéletrajzában megadott személyes adatait is) Társaságunk, az **Amrop Kohlmann & Young Kft.** (székhelye: 1022 Budapest, Eszter u. 6/B.; a továbbiakban: „**Amrop**”) mint adatkezelő, illetve az Amrop-pal adatfeldolgozási megállapodást kötött, EGT-tagállamon belüli alvállalkozói, mint adatfeldolgozók (a továbbiakban: „**Adatfeldolgozó(k)**”) fogják kezelni.

Az Amrop és az Adatfeldolgozója/Adatfeldolgozói fentiekben megjelölt személyes adatait kizárólag vezetői tanácsadás céljára kezelik a mindenkor hatályos adatvédelmi rendelkezéseknek, különösen a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács 679/2016-os rendeletének (általános adatvédelmi rendelet; a „**GDPR**”) 6. cikk (1) f) pontja szerinti jogalapon a GDPR-ban és az Információs önrendelkezési jogról és az információszabadságról szóló 2011. évi CXII. törvény (az „**Info tv.**”) foglaltaknak megfelelően.

Amennyiben Ön önéletrajza megküldésével egyetemben hozzájárulást ad ahhoz, hogy az Amrop és Adatfeldolgozói fenti személyes adatait munkaajánlatokkal való megkeresése céljából tovább kezelje, e hozzájárulása esetén az Amrop és Adatfeldolgozója személyes adatait e hozzájárulásának megadásától annak visszavonásáig, legfeljebb azonban 5 (Öt) évig kezelik, kizárólag az Ön munka ajánlatokkal való megkeresése érdekében, kivéve amennyiben ezen időtartam alatt a személyes adatai további kezeléséhez hozzájárul. Ezen adatkezeléshez való (Amrop Adatkezelési Tájékoztatójának megismerését követő) hozzájárulása esetén kérjük, levelében a „**Hozzájárulok**” szót küldje el részünkre önéletrajzával együtt.

A személyes adat kezelés céljának/időtartamának megszűnését követően az Amrop, valamint Adatfeldolgozói személyes adatait haladéktalanul, véglegesen és helyreállíthatatlanul törlik/anonimizálják.

Személyes adatai Amrop általi kezeléséről részletesebb tájékoztatást az Amrop honlapján, azaz a <http://amrop.hu/uploads/Amrop_Adatkezelesi_Tajekoztato.pdf> weboldalon található, és az Amrop székhelyén is elhelyezett adatkezelési tájékoztatóban talál. Kérjük, tájékozódjon személyes adatai kezeléséről, ideértve a hozzájárulásának megadását megelőző tájékozódást is! Az Adatfeldolgozók személyéről az Amrop adatkezelési tájékoztatója szerinti elérhetőségen részletes tájékoztatást kérhet.

Amennyiben bármilyen kérdése felmerülne, úgy készséggel állunk szíves rendelkezésére.

Szíves együttműködését előre is köszönjük!

 Tisztelettel:

 Amrop Kohlmann & Young Kft.